Միլուոքիի արվեստի թանգարան

**Միլուոքիի արվեստի թանգարան** (), արվեստի թանգարան ԱՄՆ Վիսկոնսին նահանգի Միլուոքի քաղաքում։ Հավաքածուն ներառում է շուրջ 25000 արվեստի գործ։ Համարվում է երկրի ամենամեծ թանգարաններից մեկը։

## Պատմություն
1872 թվականին Միլուոքին դեռևս զարգացող նավահանգստային քաղաք էր, որը շատ հնարավորություններ չուներ խոշոր ցուցահանդես կազմակերպելու համար, ուստի ստեղծվեցին բազմաթիվ կազմակերպություններ Միլուոքիում արվեստի պատկերասրահ հիմնադրելու համար։ Խոշոր արվեստի պատկերասրահ ստեղծելու ինը տարվա ջանքերը ապարդյուն անցան։ Կարճ ժամանակ անց, այդ նույն տարում, Ալեքսանդր Միտչելը իր ամբողջ հավաքածուն նվիրաբերեց քաղաքի պատմության մեջ առաջին մշտապես կառուցվող ցուցասրահին:

1888 թվականին մի խումբ գերմանացի արվեստագետներ և տեղացի գործարարներ հիմնադրեցին Միլուոքիի արվեստի ընկերակցությունը։ Նույն թվականին բրիտանացի գործարար Ֆրեդերիկ Լեյթոնը կառուցեց Լեյթոն արվեստի պատկերասրահը (այժմ քանդված է)։ 1911 թվականին ավարտվեց Միլուոքիի արվեստի ինստիտուտի կառուցումը, որը ստեղծվեց անմիջապես Լեյթոն արվեստի պատկերասրահի կողքին։ Միլուոքիի արվեստի թանգարանը Միլուոքի քաղաքի (Լեյթոնը բացվել է նույն թվականին) առաջին թանգարանն էր։ Բացվել է 1888 թվականին:

Միլուոքիի արվեստի կենտրոնը (այժմ՝ Միլուոքիի արվեստի թանգարան) ձևավորվեց, երբ 1957 թվականին Միլուոքիի արվեստի ինստիտուտն ու Լեյթոն արվեստի պատկերասրահը միավորեցին իրենց հավաքածուները և տեղափոխվեցին Էերո Սաարինենի նախագծած Milwaukee County War Memorial կառույց։

### Կահլեր և Կալատրավա շենքեր
20-րդ դարի երկրորդ կեսին թանգարանը ներառել է Պատերազմի հուշահամալիր կենտրոնը (1957), ինչպես նաև բրուտալիզմ ոճով կառուցված Կահլեր  շենքը (1975, կառուցված Դավիթ Կահլերի նախագծով) և Կվադրաչի տաղավարը (2001, ստեղծել է իսպանացի ճարտարապետ Սանտյագո Կալատրավան)։

Կվադրաչի տաղավարն ունի շարժական թևանման Brise soleil: 2004 թվականին տաղավարը Կամուրջների և շինարարական ճարտարագիտության միջազգային ընկերակցության կողմից արժանացել է Լավագույն կառույց մրցանակին։ Այս իկոնիկ կառույցը, որին հաճախ անվանում են «Կալատրավա», օգտագործվել է թանգարանի լոգոյում։

## Հավաքածու

Ukrainian - Temple Pendant (Kolt) with Two Birds - Walters 44297.jpg  
Flemish - Pendant with a Lion - Walters 57618.jpg
Tiffany and Company - Iris Corsage Ornament - Walters 57939 - Detail.jpg

Թանգարանն ունի հնագույն ժամանակներից մինչև մեր օրեր ավելի քան 35000 արվեստի գործեր, որոնք տեղավորված են կառույցի չորս հարկերում։ Հավաքածուում ներառված են 15-20-րդ դարերի եվրոպական և 17-20-րդ դարերի ամերիկյան արվեստագետների նկարներ, քանդակներ, տպագրական գործեր, գծագրեր, դեկորատիվ արվեստի նմուշներ, լուսանկարներ, ժողովրդական, ինքնուս վարպետների գործեր։ 
Թանգարանում ներկայացված են Գյուստավ Կայբոտի, Նարդո դի Չոնեի, Ֆրանսիսկո Սուրբարանի, Ժան Օնորե Ֆրագոնարի, Ուինսլոու Հոմերի, Օգյուստ Ռոդենի, Էդգար Դեգայի, Կլոդ Մոնեի, Անրի դը Տուլուզ-Լոտրեկի, Ֆրենկ Լլոյդ Ռայթի, Պաբլո Պիկասոյի, Խոան Միրոյի, Մարկ Ռոթկոյի, Ռոբերտ Գոբերի և Էնդի Ուորհոլի աշխատանքները։

## Պատկերասրահ

MilwaukeeArtMuseum Interior.jpg|Միլուոքիի արվեստի թանգարանի ներքին հարդարանքներ
MilwaukeeArtMuseumWI.jpg|Միլուոքիի արվեստի թանգարանի տեսքը հարավից
Milwaukee Art Museum 1 (Mulad).jpg|Ռայմեն կամուրջը ապահովում է հետիոտների մուտքը Միլուոքիի կենտրոն
Milwaukee Art Museum-Lakefront (19918572768).jpg|Միլուոքիի արվեստի թանգարանի կենտրոնական նախասրահը


## Ծանոթագրություններ

## Արտաքին հղումներ
* 
* Milwaukee Art Museum  at Google Cultural Institute

Կատեգորիա:1882 հիմնադրումներ ԱՄՆ-ում
Կատեգորիա:1882 հիմնադրված արվեստի թանգարաններ
Կատեգորիա:ԱՄՆ-ի թանգարաններ
Կատեգորիա:Ժամանակակից արվեստի թանգարաններ
Կատեգորիա:Վիսկոնսին